text:
efterlevende ægtefælle i disse perioder var gift med den pågældende arbejder og ikke var separeret eller levede adskilt på grund af uoverensstemmelse, og at den efterlevende ægtefælle i disse perioder var bosat i en anden stat. I dette punkt forstås ved "sæsonarbejde" et af årstiderne betinget arbejde, der automatisk gentager sig hvert år.
 b)
 Med henblik på pensionsberegningen i henhold til "lov om social pension" betragtes beskæftigelsesperioder eller perioder med selvstændig erhvervsvirksomhed, der før den 1. januar 1984 er tilbagelagt efter dansk lovgivning af en person, som ikke er omfattet af litra a), som bopælsperioder, der er tilbagelagt i Danmark af den efterlevende ægtefælle forudsat, at den efterlevende ægtefælle i disse perioder var gift med den pågældende person og ikke var separeret eller levede adskilt på grund af uoverensstemmelse, og at den efterlevende ægtefælle i disse perioder var bosat i en anden stat.
 c)
 Perioder, der skal medregnes i medfør af litra a) og b), tages dog ikke i betragtning, når de falder sammen med perioder, der medregnes ved beregning af pension, som tilkommer den pågældende efter en anden stats lovgivning om tvungen forsikring, eller med perioder, hvor den pågældende har modtaget pension i henhold til en sådan lovgivning. Disse perioder tages dog i betragtning, såfremt det årlige pensionsbeløb ikke overstiger halvdelen af den sociale pensions grundbeløb.
 2.
 a)
 Uanset bestemmelserne i denne protokols artikel SSC.7 har personer, der ikke har haft erhvervsmæssig beskæftigelse i en eller flere stater, kun ret til dansk social pension, hvis de har haft eller tidligere har haft fast bopæl i Danmark i mindst tre år inden for de aldersgrænser, der gælder i henhold til dansk lovgivning. Uden at dette berører denne protokols artikel SSC.5 finder denne protokols artikel SSC.8 ikke anvendelse på dansk social pension, som sådanne personer har erhvervet ret til.
 b)
 De bestemmelser, der er omhandlet i litra a), finder ikke anvendelse på ret til dansk social pension for familiemedlemmer til personer, der har eller har haft erhvervsmæssig beskæftigelse i Danmark, og heller ikke for studerende og deres familiemedlemmer.
 3.
 Den midlertidige ydelse til arbejdsløse, der er blevet godkendt til et fleksjob (ledighedsydelse) (lov nr. 455 af 10. juni 1997), er omfattet af denne protokols kapitel 6 i afsnit III.
 4.
 Såfremt en person, der oppebærer en dansk social pension, ligeledes har ret til en efterladtepension fra en anden stat, anses disse pensioner ved anvendelsen af dansk lovgivning for at være ydelser af samme art i den i artikel SSC.48, stk. 1, omhandlede forstand forudsat, at den pågældende, hvis forsikrings- eller bopælsperioder danner grundlag for beregningen af efterladtepensionen, også har erhvervet ret til en dansk social pension.
 ESTLAND
 Ved beregning af forældreydelser skal beskæftigelsesperioder, der er tilbagelagt i andre stater end Estland, anses for at være baseret på samme gennemsnitlige socialbidrag som de bidrag, der er blevet indbetalt i løbet af de beskæftigelsesperioder i Estland, som de lægges sammen med. Såfremt den pågældende i referenceåret udelukkende har været beskæftiget i andre stater, beregnes ydelsen på grundlag af det gennemsnitlige socialbidrag, som er


text:
blevet indbetalt i Estland mellem referenceåret og barselsorloven.
 FINLAND
 1.
 Ved fastsættelse af retten til ydelser og beregningen af den finske folkepension i henhold til denne protokols artikel SSC.47, SSC.48 og SSC.49 ligestilles pensionsrettigheder, der er erhvervet efter en anden stats lovgivning, med pensionsrettigheder, der er erhvervet efter finsk lovgivning.
 2.
 Ved anvendelsen af denne protokols artikel SSC.47, stk. 1, litra b), nr. i), og beregningen af indtægter i den fiktive periode i henhold til finsk lovgivning om indtægtsbestemte pensioner i de tilfælde, hvor en person har tilbagelagt pensionsforsikringsperioder i kraft af en beskæftigelse som arbejdstager eller selvstændig erhvervsdrivende i en anden stat i en del af den i finsk lov gældende referenceperiode, skal indkomsten i den fiktive periode svare til den samlede indkomst i den del af referenceperioden, der er tilbagelagt i Finland, divideret med det antal måneder i referenceperioden, hvor der er tilbagelagt forsikringsperioder i Finland.
 FRANKRIG
 1.
 For personer, som modtager naturalydelser i Frankrig i henhold til denne protokols artikel SSC.15 eller SSC.24, og som er bosat i de franske departementer Haut-Rhin, Bas-Rhin eller Moselle, omfatter de naturalydelser, som tilkendes til udgift for institutionen i en anden stat, der er ansvarlig for at afholde omkostningerne, både ydelser fra den almindelige sygeforsikringsordning og fra den lokale lovpligtige supplerende sygeforsikringsordning for Alsace-Moselle.
 2.
 Ved anvendelse af denne protokols afsnit III, kapitel 5, omfatter fransk lovgivning, som finder anvendelse på en person, der har eller har haft lønnet eller selvstændig beskæftigelse, både den eller de almindelige alderspensionsordninger og den eller de tillægspensionsordninger, som den pågældende har været omfattet af.
 TYSKLAND
 1.
 Uanset denne protokols artikel SSC.6, litra a), og artikel 5, stk. 4, nr. 1), i VI. bind i socialloven (Sozialgesetzbuch VI) kan en person, som modtager fuld alderspension i henhold til lovgivningen i en anden stat, anmode om tvungen forsikring i henhold til den tyske pensionsforsikringsordning.
 2.
 Uanset denne protokols artikel SSC.6, litra a), og artikel 7 i Sozialgesetzbuch VI (sjette bind i socialloven) har en person, som er tvunget forsikret i en anden stat eller modtager alderspension i henhold til lovgivningen i en anden stat, adgang til den frivillige forsikringsordning i Tyskland.
 3.
 Med henblik på udbetaling af kontantydelser i henhold til §47, stk. 1, i socialloven (SGB V), §47, stk. 1, i socialloven (SGB VII) og §200, stk. 2, i lov om socialforsikring (Reichsversicherungsordnung) til forsikrede, der bor i en anden stat, beregner de tyske forsikringsordninger nettolønnen, der bruges til at vurdere ydelser, som om den forsikrede boede i Tyskland, medmindre den forsikrede ønsker en vurdering på grundlag af den nettoløn, han faktisk modtager.
 4.
 Statsborgere fra andre stater, som har bopæl eller sædvanligt opholdssted uden for Tyskland, og som opfylder de almindelige betingelser i den tyske pensionsforsikringsordning, kan kun betale frivillige bidrag, hvis de på et tidligere tidspunkt har været frivilligt eller tvungent forsikret i den tyske pensionsforsikringsordning; dette gælder også for statsløse og flygtninge, som har bopæl eller sædvanligt opholdssted i en anden stat.
 5.
 Den faste godskrevne periode (pauschale Anrechnungszeit) bestemmes ifølge artikel 253

type: contracts

jurisdiction: EU


text:
i sjette bind og i socialloven (Sozialgesetzbuch VI) alene på grundlag af perioder med tysk forsikring.
 6.
 I de tilfælde, hvor den tyske pensionslovgivning, som var gældende den 31. december 1991, finder anvendelse på fornyet beregning af en pension, er det udelukkende den tyske lovgivning, der finder anvendelse ved medregning af tyske erstatningsperioder (Ersatzzeiten).
 7.
 Den tyske lovgivning om arbejdsulykker og erhvervssygdomme, som der ydes kompensation for efter lovgivningen om udenlandske pensioner, og om ydelser for forsikringsperioder, der kan godskrives efter loven om udenlandske pensioner i de områder, der er omhandlet i paragraf 1, stk. 2 og 3, i loven om flygtninge og fordrevne (Bundesvertriebenengesetz), anvendes fortsat inden for denne protokols anvendelsesområde, uanset paragraf 2 i loven om udenlandske pensioner (Fremdrentengesetz).
 8.
 Ved beregningen af det i denne protokols artikel SSC.47, stk. 1, litra b), nr. i), omhandlede teoretiske beløb i pensionsordninger for liberale erhverv skal den kompetente institution for hvert forsikringsår, der er tilbagelagt efter enhver anden stats lovgivning, tage udgangspunkt i de gennemsnitlige, årlige pensionsrettigheder, der via indbetaling af bidrag er erhvervet i perioden for medlemskab af kompetente institutioner.
 GRÆKENLAND
 1.
 Lov nr. 1469/84 om frivillig tilknytning til pensionsforsikringsordningen for græske statsborgere og udenlandske statsborgere af græsk oprindelse finder anvendelse på statsborgere fra andre stater, statsløse og flygtninge, når de pågældende uanset deres bopæl eller opholdssted på et tidligere tidspunkt har været tvungent eller frivilligt omfattet af den græske pensionsforsikringsordning.
 2
 Uanset denne protokols artikel SSC.6, litra a), og artikel 34 i lov 1140/1981 kan en person, som modtager pension som følge af en arbejdsulykke eller erhvervssygdom i henhold til lovgivningen i en anden stat, anmode om at blive tvungent forsikret i henhold til den lovgivning, som landbrugets forsikringsordning (OGA) anvender, for så vidt vedkommende udøver en aktivitet, som henhører under denne lovgivnings anvendelsesområde.
 IRLAND
 1.
 Uanset denne protokols artikel SSC.19, stk. 2 og artikel SSC.57 godskrives den forsikrede ved beregningen af den fastsatte anerkendte ugentlige lønindtægt for en forsikret med henblik på tilkendelse af dagpenge ved sygdom eller ydelser ved arbejdsløshed i henhold til irsk lovgivning for hver uges beskæftigelse som arbejdstager, der i det pågældende fastsatte år er tilbagelagt i henhold til en anden stats lovgivning, et beløb svarende til den gennemsnitlige ugentlige løn for arbejdstagere i det relevante fastsatte år.
 MALTA
 Særlige bestemmelser for tjenestemænd
 a)
 Ved anvendelsen af denne protokols artikel SSC.43 og SSC.55 behandles personer, der er ansat i henhold til lov om Maltas væbnede styrker (kapitel 220 i Maltas love), politiloven (kapitel 164 i Maltas love) og fængselsloven (kapitel 260 i Maltas love) som tjenestemænd.
 b)
 Pensioner, der udbetales i henhold til ovennævnte love og i henhold til pensionsbekendtgørelsen (kapitel 93 i Maltas love), anses ved anvendelsen af denne protokols artikel SSC.1, litra cc), for "særlige ordninger for tjenestemænd".
 NEDERLANDENE
 1. Sygeforsikring
 a)
 For så vidt angår retten til naturalydelser i henhold til nederlandsk lovgivning forstås ved ydelsesberettigede personer ved anvendelsen af denne protokols afsnit III, kapitel 1 og 2:
 i)
 personer, der i henhold til artikel 2 i Zorgverzekeringswet (lov om


text:
sygeforsikring) har pligt til at tegne en forsikring i en sygeforsikringsinstitution, og
 ii)
 såfremt de ikke allerede er omfattet af nr. i), familiemedlemmer til aktive militærpersoner, der bor i en anden stat, og personer, der er bosat i en anden stat, og som i henhold til denne protokol har ret til sygehjælp i bopælsstaten til udgift for Nederlandene.
 b)
 De under punkt 1, litra a), nr. i), omhandlede personer skal i henhold til Zorgverzekeringswet (lov om sygeforsikring) tegne en forsikring i en sygeforsikringsinstitution, og de under punkt 1, litra a), nr. ii), omhandlede personer skal lade sig registrere i College voor zorgverzekeringen (sygeforsikringsrådet).
 c)
 Bestemmelserne i Zorgverzekeringswet (lov om sygeforsikring) og Algemene Wet Bijzondere Ziektekosten, AWBZ (almindelig lov om særlige sygdomsudgifter) om bidragspligt finder anvendelse på de i litra a), omhandlede personer og deres familiemedlemmer. Familiemedlemmernes bidrag indbetales af den person, som retten til sygehjælp er afledt af, med undtagelse af familiemedlemmer til militærpersoner, der bor i en anden stat, som modtager direkte opkrævning.
 d)
 Bestemmelserne i Zorgverzekeringswet (lov om sygeforsikring) angående for sen forsikringstegning gælder tilsvarende ved for sen registrering i College voor zorgverzekeringen (sygeforsikringsrådet), for så vidt angår de under litra a), nr. ii), omhandlede personer.
 e)
 Personer, som har ret til naturalydelser i medfør af lovgivningen i en anden stat end Nederlandene, og som bor eller midlertidigt opholder sig i Nederlandene, har ret til naturalydelser i henhold til bestemmelserne i den police, der tilbydes forsikrede i Nederlandene af institutionen på bopæls- eller opholdsstedet, idet der tages hensyn til artikel 11, stk. 1, 2 og 3, og artikel 19, stk. 1, i Zorgverzekeringswet (lov om sygeforsikring), og til naturalydelser i henhold til Algemene Wet Bijzondere Ziektekosten, AWBZ (almindelig lov om særlige sygdomsudgifter).
 f)
 Ved anvendelsen af denne protokols artikel SSC.21 til SSC.27 behandles følgende ydelser, ud over pensioner, der er omfattet af denne protokols afsnit III, kapitel 4 og 5, som pensioner, der skal udbetales i henhold til nederlandsk lovgivning:
 —
 pensioner i henhold til lov af 6. januar 1966 om pensioner for tjenestemænd og deres efterladte (Algemene Burgerlijke Pensioenwet) (lov om nederlandske tjenestemandspensioner)
 —
 pensioner i henhold til lov af 6. oktober 1966 om pensioner for militærpersoner og deres efterladte (Algemene militaire Pensioenwet) (lov om militærpensioner)
 —
 ydelser ved uarbejdsdygtighed i henhold til lov af 7. juni 1972 om ydelser ved uarbejdsdygtighed for militærpersoner (Wet arbeidsongeschiktheidsvoorziening militairen) (lov om militærpersoners uarbejdsdygtighed)
 —
 pensioner i henhold til lov af 15. februar 1967 om pensioner for ansatte ved de nederlandske jernbaner (NV Nederlandse Spoorwegen) og deres efterladte (Spoorwegpensioenwet) (lov om pensioner for ansatte ved de nederlandske jernbaner)
 —
 pensioner i henhold til Reglement Dienst voorwaarden Nederlandse Spoorwegen (vedtægten om tjenestevilkårene inden for de nederlandske jernbaner)
 —
 ydelser, der tilkendes før pensionsalderen (65 år) i henhold til en pensionsordning, der har til formål at yde alderdomshjælp til tidligere arbejdstagere, eller ydelser, der tilkendes i tilfælde af tidlig tilbagetrækning fra arbejdsmarkedet i henhold til en ordning, der er fastsat af staten, eller i henhold til en kollektiv overenskomst for personer på


text:
mindst 55 år
 —
 ydelser udbetalt til militærpersoner og tjenestemænd efter ordninger med rådighedsløn, stillingsbetinget førtidspensionering eller almindelig førtidspensionering.
 g)
 Med henblik på anvendelsen af denne protokols artikel SSC.16, stk. 1, har personerne omhandlet i dette punkts litra a), nr. ii), som bor eller midlertidigt opholder sig i Nederlandene, ret til naturalydelser i henhold til bestemmelserne i den police, der tilbydes forsikrede i Nederlandene af institutionen på bopæls- eller opholdsstedet, idet der tages hensyn til artikel 11, stk. 1, 2 og 3, og artikel 19, stk. 1, i Zorgverzekeringswet (lov om sygeforsikring), og til naturalydelser i henhold til Algemene Wet Bijzondere Ziektekosten, AWBZ (almindelig lov om særlige sygdomsudgifter).
 2. Anvendelse af Algemene Ouderdomswet (AOW) (almindelig lov om alderdomsforsikring)
 a)
 Den i artikel 13, stk. 1, i AOW (almindelig lov om alderdomsforsikring) omhandlede nedsættelse finder ikke anvendelse på kalenderår før den 1. januar 1957, i hvilke den pensionsberettigede, der ikke opfylder betingelserne for, at nævnte perioder kan ligestilles med forsikringsperioder:
 —
 mellem det fyldte 15. og 65. år har været bosat i Nederlandene,
 —
 havde lønnet beskæftigelse i Nederlandene for en arbejdsgiver i nævnte land, mens vedkommende var bosat i en anden stat, eller
 —
 havde beskæftigelse i en anden stat i perioder, som betragtes som forsikringsperioder i henhold til den hollandske sociale sikringsordning.
 Uanset artikel 7 i AOW skal en person, som kun har været bosat eller arbejdet i Nederlandene på ovennævnte betingelser før den 1. januar 1957, ligeledes anses for at være pensionsberettiget.
 b)
 Den i artikel 13, stk. 1, i AOW omhandlede nedsættelse finder ikke anvendelse på kalenderår før den 2. august 1989, i hvilke en gift eller tidligere gift person mellem det fyldte 15. og 65. år ikke var forsikret i henhold til ovennævnte lovgivning, mens den pågældende var bosat i en anden stat end Nederlandene, såfremt disse kalenderår falder sammen enten med perioder, hvor den pågældendes ægtefælle var forsikret i henhold til den ovennævnte lovgivning, eller med kalenderår, som skal medregnes i medfør af punkt 2, litra a), forudsat at parret var gift med hinanden i disse perioder.
 Uanset bestemmelserne i artikel 7 i AOW anses en sådan person for pensionsberettiget.
 c)
 Den i artikel 13, stk. 2, i almindelig lov om alderdomsforsikring (AOW) omhandlede nedsættelse finder ikke anvendelse på kalenderår før den 1. januar 1957, i hvilke den pensionsberettigedes ægtefælle, der ikke opfylder betingelserne for, at sådanne perioder kan ligestilles med forsikringsperioder:
 —
 mellem det fyldte 15. og 65. år har været bosat i Nederlandene, eller
 —
 havde lønnet beskæftigelse i Nederlandene for en arbejdsgiver i nævnte land, mens vedkommende var bosat i en anden stat, eller
 —
 havde beskæftigelse i en anden stat i perioder, som betragtes som forsikringsperioder i henhold til den nederlandske sociale sikringsordning.
 d)
 Den i artikel 13, stk. 2, i AOW omhandlede nedsættelse finder ikke anvendelse på kalenderår før den 2. august 1989, i hvilke en pensionsberettigets ægtefælle ikke var forsikret i henhold til ovennævnte lovgivning, mens den pågældende var bosat i en anden stat end Nederlandene mellem det fyldte


text:
15. og 65. år, såfremt disse kalenderår falder sammen enten med perioder, hvor den pensionsberettigede var forsikret i henhold til den AOW, eller med kalenderår, som skal medregnes i medfør af punkt 2, litra a), forudsat at parret var gift med hinanden i disse perioder.
 e)
 Punkt 2, litra a), b), c), og d) finder hverken anvendelse på perioder, der falder sammen med:
 —
 perioder, som kan tages i betragtning ved beregningen af pensionsrettigheder i henhold til lovgivningen om alderdomsforsikring i en anden stat end Nederlandene, eller
 —
 perioder, i hvilke den pågældende har oppebåret alderspension i henhold til en sådan lovgivning.
 Perioder i henhold til en frivillig ordning i en anden stat medregnes ikke ved anvendelsen af dette punkt.
 f)
 Punkt 2, litra a), b), c) og d), finder kun anvendelse, såfremt den pensionsberettigede har været bosat i en eller flere stater i seks år efter det fyldte 59. år, og kun så længe han fortsat er bosat i en af disse stater.
 g)
 Uanset kapital IV i AOW har en person, som er bosat i en anden stat end Nederlandene, og hvis ægtefælle er omfattet af den tvungne forsikringsordning, ret til at tegne en frivillig forsikring i henhold til den pågældende lovgivning for perioder, hvor ægtefællen er omfattet af den tvungne forsikring.
 Retten bortfalder ikke, såfremt ægtefællens tvungne forsikring ophører som følge af deres død, og såfremt den efterladte udelukkende får tilkendt pension i henhold til Algemene nabestaandenwet (almindelig lov om efterladteforsikring).
 Retten til frivillig forsikring bortfalder under alle omstændigheder den dag, personen fylder 65 år.
 Bidraget til den frivillige forsikring fastsættes i overensstemmelse med bestemmelserne om fastsættelse af frivillige forsikringsbidrag i henhold til AOW. Hvis den frivillige forsikring følger efter en forsikringsperiode som den i punkt 2, litra b), omhandlede, fastsættes bidraget i overensstemmelse med bestemmelserne om fastsættelse af tvungne forsikringsbidrag i henhold til AOW, idet den indtægt, der skal tages i betragtning, i dette tilfælde anses for at være opnået i Nederlandene.
 h)
 Den i punkt 2, litra g), omtalte ret gives ikke personer, som er forsikret i henhold til en anden stats lovgivning om pensions- og efterladteydelser.
 i)
 Enhver, som ønsker at tegne den i punkt 2, litra g), omhandlede frivillige forsikring, skal indsende en ansøgning herom til Sociale Verzekeringsbank (socialforsikringsbanken) senest et år efter, at betingelserne for optagelse i forsikringen er opfyldt.
 3. Anvendelse af Algemene nabestaandenwet (ANW) (almindelig lov om efterladteforsikring)
 a)
 Når en efterlevende ægtefælle har ret til efterladtepension efter ANW (almindelig lov om efterladteforsikring) i henhold til denne protokols artikel SSC.46, stk. 3, beregnes pensionen i overensstemmelse med denne protokols artikel SSC.47, stk. 1, litra b).
 Ved anvendelsen af disse bestemmelser anses forsikringsperioder før den 1. oktober 1959 også for at være forsikringsperioder, der er tilbagelagt i henhold til nederlandsk lovgivning, såfremt den forsikrede i de pågældende perioder efter det fyldte 15. år:
 —
 havde bopæl i Nederlandene, eller
 —
 havde lønnet beskæftigelse i Nederlandene for en arbejdsgiver i nævnte land, mens vedkommende var bosat i en anden stat, eller
 —


text:
havde beskæftigelse i en anden stat i perioder, som betragtes som forsikringsperioder i henhold til den hollandske sociale sikringsordning.
 b)
 Perioder, der medregnes i medfør af punkt 3, litra a), skal dog ikke tages i betragtning, når de falder sammen med tvungne forsikringsperioder, der er tilbagelagt efter en anden stats lovgivning om efterladtepension.
 c)
 Ved anvendelse af denne protokols artikel SSC.47, stk. 1, litra b), medregnes udelukkende forsikringsperioder, der er tilbagelagt i henhold til nederlandsk lovgivning efter det fyldte 15. år, som forsikringsperioder.
 d)
 Uanset artikel 63a, stk. 1, i ANW har en person, som er bosat i en anden stat end Nederlandene, og hvis ægtefælle er tvungent forsikret i henhold til ANW, ret til at tegne en frivillig forsikring i henhold til ANW, såfremt forsikringen allerede var trådt i kraft på datoen for denne protokols ikrafttræden, men kun for perioder, hvor ægtefællen er omfattet af den tvungne forsikring.
 Denne ret bortfalder den dag, hvor ægtefællens tvungne forsikring i henhold til ANW ophører, medmindre ægtefællens tvungne forsikring ophører som følge af deres død, og den efterladte udelukkende får tilkendt pension i henhold til ANW.
 Retten til frivillig forsikring bortfalder under alle omstændigheder den dag, personen fylder 65 år.
 Bidraget til den frivillige forsikring fastsættes i overensstemmelse med bestemmelserne om fastsættelse af frivillige forsikringsbidrag i henhold til ANW. Hvis den frivillige forsikring følger efter en forsikringsperiode som den i punkt 2, litra b), omhandlede, fastsættes bidraget i overensstemmelse med bestemmelserne om fastsættelse af tvungne forsikringsbidrag i henhold til ANW, idet den indtægt, der skal tages i betragtning, i dette tilfælde anses for at være opnået i Nederlandene.
 4. Anvendelse af nederlandsk lovgivning om uarbejdsdygtighed
 Ved ydelsernes beregning i henhold til enten WAO, WIA eller WAZ tager de nederlandske institutioner følgende perioder i betragtning:
 —
 perioder med lønnet beskæftigelse og dermed ligestillede perioder, der er tilbagelagt i Nederlandene før den 1. juli 1967
 —
 forsikringsperioder tilbagelagt i henhold til WAO
 —
 forsikringsperioder, der efter det fyldte 15. år er tilbagelagt i henhold til Algemene Arbeidsongeschiktheidswet (loven om uarbejdsdygtighed), såfremt de ikke falder sammen med de forsikringsperioder, der er tilbagelagt i henhold til WAO
 —
 forsikringsperioder tilbagelagt i henhold til WAZ
 —
 forsikringsperioder tilbagelagt i henhold til WIA.
 SPANIEN
 1.
 Med henblik på anvendelsen af denne protokols artikel SSC.47, stk. 1, litra b), nr. i), vil de år, som arbejdstageren mangler for at kunne nå den pensionsgivende eller obligatoriske pensionsalder som fastsat i artikel 31, stk.4, i den konsoliderede udgave af loven om statspensioner (Ley de clases pasivas del Estado), kun blive medregnet som egentlige tjenesteår for staten, hvis den pågældende på det tidspunkt, hvor den forsikringsbegivenhed, som udløser efterladtepension, indtræder, var dækket af Spaniens særlige ordning for tjenestemænd eller udøvede en virksomhed, der er integreret i ordningen, eller hvis den pågældende på det tidspunkt, hvor forsikringsbegivenheden indtraf, udøvede en virksomhed, hvor der ville have været krav om, at den pågældende var omfattet af statens særlige ordning for tjenestemænd, de væbnede styrker eller retsvæsenet, hvis virksomheden var blevet udøvet i Spanien.
 2.
 a)


text:
Ved anvendelse af artikel SSC.51, stk. 1, litra c), beregnes den spanske teoretiske ydelse på grundlag af personens faktiske bidragsbasis i årene umiddelbart forud for indbetalingen af det sidste bidrag til den spanske sociale sikring. Når der ved beregningen af pensionens basisbeløb skal tages hensyn til forsikrings- og/eller bopælsperioder under andre staters lovgivning, anvendes det bidragsgrundlag i Spanien, som tidsmæssigt er tættest på disse perioder, under hensyn til udviklingen i detailprisindekset.
 b)
 Det således fastsatte pensionsbeløb forhøjes med de forhøjelser og reguleringer, der for hvert efterfølgende år beregnes for pensioner af samme art.
 3.
 Perioder, der er tilbagelagt i en anden stat, og som skal medregnes i den særlige ordning for tjenestemænd, de væbnede styrker og retsvæsenet, vil med henblik på denne protokols artikel SSC.51 blive behandlet på samme måde som de seneste perioder, der er tilbagelagt som tjenestemand i Spanien.
 4.
 De ekstra beløb, der er baseret på alder, og som er omhandlet i den anden overgangsbestemmelse i den almindelige lov om social sikring, finder anvendelse på alle personer, der er berettigede til ydelser i medfør af denne protokol, og for hvilke der før den 1. januar 1967 er indbetalt bidrag efter den spanske lovgivning; i medfør af denne protokols artikel SSC.6 er det ikke muligt at behandle forsikringsperioder, der er godskrevet i en anden stat før den 1. januar 1967, på samme måde som bidrag, der er indbetalt i Spanien, udelukkende med henblik på denne protokol. Den dato, der svarer til den 1. januar 1967, er den 1. august 1970 for den særlige ordning for søfarende og den 1. april 1969 for den særlige sociale sikringsordning for kulminearbejdere.
 SVERIGE
 1.
 Bestemmelserne i denne protokol om sammenlægning af forsikringsperioder og bopælsperioder finder ikke anvendelse på overgangsbestemmelserne i svensk lov om ret til garantipension for personer, der er født i eller før 1937, og som har boet i Sverige i en bestemt periode, inden de ansøgte om pension (lov 2000:798).
 2.
 Med henblik på skønsmæssig ansættelse af indkomsten for at fastsætte de fiktive indtægtsbestemte invalide- og aktivitetsgodtgørelser i henhold til kapitel 8 i Lag (1962:381) om allmän försäkring (lov om almindelig forsikring) gælder følgende:
 a)
 Når en person i referenceperioden også har været omfattet af lovgivningen i en eller flere andre stater som følge af erhvervsaktivitet, enten som lønmodtager eller som selvstændig erhvervsdrivende, anses indkomsten i den eller de pågældende stater for at svare til den forsikrede persons gennemsnitlige bruttoindkomst i Sverige i den del af referenceperioden, der er tilbagelagt i Sverige, beregnet ved at dividere indkomsten i Sverige med antallet af år, hvor indtjeningen er foregået.
 3.
 a)
 Retten til efterladtepension i henhold til svensk lovgivning er betinget af, at afdøde har været forsikret i mindst tre ud af de fem sidste kalenderår umiddelbart forud for sin død (referenceperioden); hvis dette krav ikke er opfyldt, tages der ved beregningen af den fiktive pensionssaldo for den indtægtsbestemte efterladtepension (lov 2000:461) hensyn til forsikringsperioder, der er tilbagelagt i andre stater, som om de var tilbagelagt i Sverige. Forsikringsperioder, der er tilbagelagt


text:
i andre stater, anses for at være baseret på gennemsnittet af de indtægter i Sverige, som giver ret til pension. Hvis den pågældende person kun har tilbagelagt et pensionsgivende år i Sverige, medregnes alle forsikringsperioder i andre stater med det samme beløb.
 b)
 Retten til enkepension i henhold til svensk lovgivning er betinget af, at der er optjent pensionspoint i mindst to ud af de fire sidste år umiddelbart forud for dødsfaldet (referenceperioden); hvis dette krav ikke er opfyldt, og den forsikrede har tilbagelagt forsikringsperioder i en anden stat i referenceperioden, skal disse år ved beregningen af de fiktive pensionspoint, der giver ret til enkepension ved dødsfald efter den 1. januar 2003, anses for at være baseret på samme pensionspoint som det år, der er tilbagelagt i Sverige.
 DET FORENEDE KONGERIGE
 1.
 I tilfælde, hvor en person i henhold til Det Forenede Kongeriges lovgivning har ret til alderspension, såfremt
 a)
 en tidligere ægtefælles bidrag tages i betragtning, som om de var den pågældende persons egne bidrag, eller
 b)
 de pågældende bidragsbetingelser opfyldes af den pågældende persons ægtefælle eller tidligere ægtefælle, og forudsat i begge tilfælde, at ægtefællen eller den tidligere ægtefælle som arbejdstager eller selvstændig erhvervsdrivende har været omfattet af lovgivningen i to eller flere stater, finder bestemmelserne i denne protokols afsnit III, kapitel 5, anvendelse ved fastsættelsen af ret til ydelser i medfør af Det Forenede Kongeriges lovgivning. I så fald skal henvisninger i denne protokols artikel SSC.44-SSC.55 til "forsikringsperioder" forstås som henvisninger til forsikringsperioder, der er tilbagelagt af:
 i)
 en ægtefælle eller tidligere ægtefælle, når ansøgningen indgives af:
 —
 en gift kvinde eller
 —
 en person, hvis ægteskab er ophørt på anden måde end på grund af ægtefælles død, eller
 ii)
 en tidligere ægtefælle, når ansøgningen indgives af:
 —
 en enkemand, som umiddelbart inden han nåede pensionsalderen ikke var berettiget til tilskud til efterladte med børn, eller
 —
 en enke, som umiddelbart inden hun nåede pensionsalderen, ikke er berettiget til tilskud til enker med børn, tilskud til efterladte med børn eller enkepension, eller som kun er berettiget til aldersbestemt enkepension beregnet i henhold til denne protokols artikel SSC.47, stk. 1, litra b), og i den forbindelse forstås ved "aldersbestemt enkepension" en enkepension, der er forholdsmæssigt nedsat, i henhold til Social Security Contributions and Benefits Act 1992 (lov om socialsikringsbidrag og -ydelser), § 39, stk. 4.
 2.
 Med henblik på denne protokols artikel SSC.8 anses enhver, der i henhold til Det Forenede Kongeriges lovgivning er berettiget til kontantydelser ved alderdom eller til efterladte, pensioner som følge af arbejdsulykker eller erhvervssygdomme samt ydelser ved dødsfald, og som opholder sig på en anden stats område, for at have bopæl på denne stats område under dette ophold.
 3.
 1)
 Ved beregningen af lønfaktoren for fastsættelse af retten til ydelser i henhold til Det Forenede Kongeriges lovgivning anses den pågældende for hver beskæftigelsesuge som arbejdstager, i hvilken arbejdstageren har været omfattet af en medlemsstats lovgivning, og som er begyndt inden for det pågældende indkomstskatteår i henhold til Det Forenede Kongeriges lovgivning, for at


text:
have indbetalt bidrag som arbejdstager eller haft indtægter, som der er betalt bidrag af, på grundlag af en løn svarende til to tredjedele af den for det pågældende år fastsatte højeste løngrænse.
 2)
 Ved anvendelse af denne protokols artikel SSC.47, stk. 1, litra b), gælder følgende:
 a)
 hvis en arbejdstager i et indkomstskatteår, der begynder den 6. april 1975 eller senere, udelukkende har tilbagelagt forsikrings-, beskæftigelses- eller bopælsperioder i en medlemsstat, og anvendelsen af dette stykkes punkt 1, bevirker, at dette år regnes for et år (qualifying year), der tages i betragtning i henhold til Det Forenede Kongerige lovgivning ved anvendelse af denne protokols artikel SSC.47, stk. 1, litra b), nr. i), skal de anses for at have været forsikret i 52 uger i løbet af dette år i denne medlemsstat
 b)
 eftersom ethvert indkomstskatteår, der begynder den 6. april 1975 eller senere, ikke regnes for et år, der tages i betragtning (qualifying year), i henhold til Det Forenede Kongeriges lovgivning ved anvendelse af denne protokols artikel SSC.47, stk. 1, litra b), nr. i), tages forsikrings-, beskæftigelses- eller bopælsperioder, der er tilbagelagt i løbet af dette år, ikke i betragtning.
 3)
 Ved omregningen af lønfaktoren til forsikringsperioder divideres den indtjeningsfaktor, der er opnået for det pågældende indkomstskatteår i henhold til Det Forenede Kongeriges lovgivning, med beløbet for den for det pågældende skatteår fastsatte laveste løngrænse. Den således fremkomne størrelse udtrykkes i hele tal, idet decimaler ikke medregnes. Det således beregnede tal skal anses som udtryk for det antal forsikringsuger, der er tilbagelagt under Det Forenede Kongeriges lovgivning i det pågældende skatteår, dog kan dette tal ikke overstige det antal uger, i hvilke vedkommende inden for dette skatteår har været omfattet af denne lovgivning.
 BILAG SSC-7
 GENNEMFØRELSESDEL
 AFSNIT I
 ALMINDELIGE BESTEMMELSER
 KAPITEL 1
 Artikel SSCI.1
 Definitioner
 1.
 I dette bilag finder definitionerne i denne protokols artikel SSC.1 anvendelse.
 2.
 Ud over de definitioner, der er omhandlet i stk. 1, forstås ved:
 a)
 "kontaktpunkt": en enhed, der fungerer:
 i)
 som et elektronisk kontaktpunkt
 ii)
 med automatisk routing baseret på adressen og
 iii)
 med intelligent routing baseret på software, som muliggør automatisk kontrol og routing (f.eks. en kunstig intelligens-applikation) eller menneskelig indgriben
 b)
 "forbindelsesorgan": ethvert organ, som er udpeget af den kompetente myndighed i en stat for en eller flere af de sociale sikringsgrene, der er omhandlet i denne protokols artikel SSC.3, som skal besvare anmodninger om oplysninger og bistand med henblik på anvendelsen af protokollen og dette bilag, og som skal udføre de opgaver, det er pålagt i henhold til afsnit IV i dette bilag
 c)
 "dokument": et sæt oplysninger, uanset mediet, som er struktureret på en sådan måde, at det kan udveksles ad elektronisk vej, og som skal meddeles videre af hensyn til anvendelsen af denne protokol og dette bilag
 d)
 "struktureret elektronisk dokument": ethvert struktureret dokument i et format, som er udformet til elektronisk udveksling af oplysninger mellem staterne
 e)
 "fremsendelse ad elektronisk vej": fremsendelse af oplysninger ved hjælp af elektronisk databehandlingsudstyr (herunder digital komprimering), hvor der anvendes tråd, radio,


text:
optiske teknologier eller andre elektromagnetiske midler
 f)
 "svig": enhver forsætlig handling eller forsætlig undladelse af at handle med det formål enten:
 i)
 at modtage sociale sikringsydelser eller gøre det muligt for en anden person at modtage sociale sikringsydelser, hvis betingelserne for at komme i betragtning til sådanne ydelser i henhold til lovgivningen i den eller de pågældende stater eller denne protokol ikke er opfyldt, eller
 ii)
 undgå at betale socialsikringsbidrag eller gøre det muligt for en anden person at undgå at betale socialsikringsbidrag, hvis sådanne bidrag er obligatoriske i henhold til lovgivningen i den eller de pågældende stater eller denne protokol.
 KAPITEL 2
 BESTEMMELSER OM SAMARBEJDE OG UDVEKSLING AF DATA
 Artikel SSCI.2
 Omfanget af og reglerne for udveksling af oplysninger mellem institutionerne
 1.
 I forbindelse med dette bilag baseres udvekslinger af oplysninger mellem staternes myndigheder og institutioner og personer, der er omfattet af denne protokol, på principperne om offentlig service, effektivitet, aktiv bistand, hurtig levering og tilgængelighed, herunder e-tilgængelighed, navnlig for handicappede og ældre.
 2.
 Institutionerne forelægger eller udveksler straks alle oplysninger, der er nødvendige for at fastsætte og bestemme rettigheder og forpligtelser for de personer, som denne protokol finder anvendelse på. Oplysningerne overføres mellem staterne enten direkte af institutionerne selv eller indirekte via forbindelsesorganerne.
 3.
 Hvis en person ved en fejl har fremsendt oplysninger, dokumenter eller anmodninger til en institution på en anden stats område end den, hvor den institution, der er udpeget i henhold til dette bilag til protokollen, er beliggende, videresender den første institution straks de pågældende oplysninger, dokumenter eller anmodninger til den institution, der er udpeget i henhold til dette bilag, med angivelse af den dato, hvor de første gang blev fremsendt. Denne dato er bindende for sidstnævnte institution. Institutionerne i staterne skal imidlertid ikke holdes ansvarlige eller anses for at have truffet en afgørelse som følge af passivitet, fordi fremsendelsen af oplysninger, dokumenter eller anmodninger fra andre staters institutioner er blevet forsinket.
 4.
 Når oplysninger overføres indirekte via bestemmelsesstatens forbindelsesorgan, regnes fristerne for at besvare anmodningerne fra den dato, hvor dette forbindelsesorgan modtog anmodningen, som om det var modtaget af institutionen i den pågældende stat.
 Artikel SSCI.3
 Omfanget af og reglerne for udveksling af oplysninger mellem de berørte personer og institutionerne
 1.
 Staterne påser, at de fornødne oplysninger er tilgængelige for de berørte personer, så disse får oplysninger om ændringer, som følger af denne protokol og dette bilag, således at de kan gøre deres rettigheder gældende. De stiller ligeledes brugervenlige tjenester til rådighed.
 2.
 Personer, der er omfattet af denne protokol, meddeler den relevante institution de oplysninger, dokumenter eller anden dokumentation, der er nødvendige for at fastslå deres eller deres familiers situation, for at fastslå eller bevare deres rettigheder og forpligtelser og for at fastlægge, hvilken lovgivning der skal anvendes, og hvilke forpligtelser der påhviler vedkommende under den pågældende lovgivning.
 3.
 I det omfang det er nødvendigt for anvendelsen af denne protokol og dette bilag, videregiver de relevante institutioner oplysningerne og udsteder dokumenterne til de berørte personer straks og under alle omstændigheder inden for de


text:
frister, der er fastlagt i den pågældende stats lovgivning.
 Den pågældende institution underretter ansøgeren, der har bopæl eller opholder sig i en anden stat, om sin afgørelse enten direkte eller gennem bopæls- eller opholdsstatens forbindelsesorgan. Ved afslag på en ansøgning om ydelser skal den også angive årsagerne til afslaget samt klagemuligheder og -frister. En genpart af afgørelsen sendes til andre involverede institutioner.
 Artikel SSCI.4
 Formularer, dokumenter og metoder til udveksling af data
 1.
 Uden at dette berører artikel SSCI.75 og tillæg SSCI-2 aftales strukturen, indholdet og formatet af formularer og dokumenter, der udstedes på staternes vegne med henblik på gennemførelsen af denne protokol, af Specialudvalget om Koordinering af de Sociale Sikringsordninger.
 2.
 Fremsendelsen af data mellem institutionerne eller forbindelsesorganerne kan med forbehold af godkendelse fra Specialudvalget om Koordinering af de Sociale Sikringsordninger ske via Electronic Exchange of Social Security Information. I det omfang de formularer og dokumenter, der er omhandlet i stk. 1, udveksles via Electronic Exchange of Social Security Information, skal de overholde de regler, der gælder for dette system.
 Hvis fremsendelsen af oplysninger mellem institutionerne eller forbindelsesorganerne ikke sker via Electronic Exchange of Social Security Information, anvender de relevante institutioner og forbindelsesorganer de ordninger, der er bedst egnede i hver enkelt tilfælde, og de foretrækker så vidt muligt anvendelsen af elektroniske midler.
 3.
 I kommunikationen med de berørte personer anvender de relevante institutioner de ordninger, der er bedst egnede i hvert enkelt tilfælde, og de foretrækker så vidt muligt anvendelsen af elektroniske midler.
 Artikel SSCI.5
 Den juridiske værdi af dokumenter og anden dokumentation, der er udstedt i en anden stat
 1.
 De dokumenter, der er udstedt af en stats institution, og som viser en persons situation i forbindelse med anvendelsen af denne protokol og dette bilag, og anden dokumentation, på grundlag af hvilken der er udstedt dokumenter, skal accepteres af de øvrige staters institutioner, så længe de ikke er blevet trukket tilbage eller erklæret ugyldige af den stat, hvor de er udstedt.
 2.
 Hvis der rejses tvivl om dokumentets gyldighed eller om rigtigheden af de faktiske omstændigheder, som oplysningerne i dokumentet bygger på, anmoder institutionen i den stat, der modtager dokumentet, den udstedende institution om de fornødne uddybende forklaringer og evt. om, at dokumentet trækkes tilbage. Den udstedende institution tager grundene til udstedelsen af dokumentet op til revision og trækker det om nødvendigt tilbage.
 3.
 I medfør af stk. 2 foretager institutionen på opholds- eller bopælsstedet, hvis der rejses tvivl om de oplysninger, som de pågældende personer har fremlagt, gyldigheden af et dokument eller af underbyggende dokumentation eller om rigtigheden af de faktiske omstændigheder, som oplysningerne i dokumentet bygger på, efter anmodning fra den kompetente institution den nødvendige kontrol af disse oplysninger eller dokumenter, så vidt dette er muligt.
 4.
 Hvis de berørte institutioner ikke når til enighed, kan sagen forelægges for Specialudvalget om Koordinering af de Sociale Sikringsordninger af de kompetente myndigheder tidligst en måned efter datoen for forelæggelsen af anmodningen fra den institution, der modtog dokumentet. Specialudvalget om Koordinering af de Sociale Sikringsordninger skal tilstræbe at


text:
forlige synspunkterne inden for seks måneder efter den dato, hvor den fik sagen forelagt.
 Artikel SSCI.6
 Midlertidig anvendelse af en lovgivning og foreløbig tilkendelse af ydelser
 1.
 Medmindre andet er fastsat i dette bilag, gælder det, at hvis der er uenighed mellem institutionerne eller myndighederne i to eller flere stater om, hvilken lovgivning der skal anvendes, bliver den berørte person midlertidigt omfattet af lovgivningen i en af disse stater, idet prioriteringsrækkefølgen fastsættes som følger:
 a)
 lovgivningen i den stat, hvor personen faktisk har lønnet beskæftigelse eller udøver selvstændig virksomhed, forudsat at den lønnede beskæftigelse eller den selvstændige virksomhed kun udøves i én stat
 b)
 lovgivningen i bopælsstaten, hvis personen har lønnet beskæftigelse eller udøver selvstændig virksomhed i to eller flere stater og udøver en del af sin virksomhed i bopælsstaten, eller hvis vedkommende hverken har lønnet beskæftigelse eller udøver selvstændig virksomhed
 c)
 i alle andre tilfælde lovgivningen i den stat, hvis lovgivning der først blev anmodet om anvendelse af, hvis personen udøver sin virksomhed i to eller flere stater.
 2.
 I tilfælde af uenighed mellem institutionerne eller myndighederne i to eller flere stater med hensyn til, hvilken institution der skal udrede natural- eller kontantydelserne, modtager den pågældende, som ville kunne gøre krav på ydelser, hvis en sådan uenighed ikke forelå, foreløbige ydelser efter den lovgivning, der gælder for institutionen på den pågældendes bopælssted, eller – hvis den pågældende ikke er bosat på en af de berørte staters område – efter den lovgivning, der gælder for den institution, hvortil anmodningen først blev indgivet.
 3.
 Hvis de berørte institutioner eller myndigheder ikke når til enighed, kan sagen forelægges for Specialudvalget om Koordinering af de Sociale Sikringsordninger af en part tidligst en måned efter den dato, hvor uenigheden som nævnt i stk. 1 eller 2 opstod. Specialudvalget om Koordinering af de Sociale Sikringsordninger skal søge at forlige synspunkterne inden for seks måneder efter den dato, hvor den fik sagen forelagt.
 4.
 Hvis det enten fastslås, at den lovgivning, der skal anvendes, ikke er den lovgivning, der gælder i den stat, hvor den midlertidige optagelse i en forsikringsordning har fundet sted, eller at den institution, der har tilkendt de foreløbige ydelser, ikke var den kompetente institution, anses den institution, der fastslås som kompetent, for at være dette med tilbagevirkende kraft, som om der ikke havde været nogen uenighed, senest enten fra den dato, hvor den midlertidige optagelse begyndte, eller fra den første foreløbige tilkendelse af de pågældende ydelser.
 5.
 Om nødvendigt regulerer den institution, der fastslås som kompetent, og den institution, der har udbetalt kontantydelser foreløbigt eller har modtaget bidrag foreløbigt, den pågældende persons økonomiske situation med hensyn til foreløbigt betalte kontantbidrag og -ydelser i overensstemmelse med afsnit IV, kapitel 2, i dette bilag.
 Naturalydelser, der tilkendes foreløbigt af en institution efter stk. 2, refunderes af den kompetente institution efter afsnit IV i dette bilag.
 Artikel SSCI.7
 Foreløbig beregning af ydelser og bidrag
 1.
 Medmindre andet er fastsat i dette bilag, gælder det, at hvis en person er berettiget til en ydelse eller skal


text:
betale et bidrag efter denne protokol, og den kompetente institution ikke råder over alle de oplysninger om situationen i en anden stat, der er nødvendige for at foretage den endelige beregning af ydelsens eller bidragets størrelse, tilkender denne institution efter anmodning fra den berørte person ydelsen eller beregner bidraget på foreløbig basis, hvis en sådan beregning er mulig på grundlag af de oplysninger, den pågældende institution har til sin rådighed.
 2.
 Der foretages en ny beregning af ydelsen eller bidraget, når al den nødvendige dokumentation eller alle de nødvendige dokumenter er forelagt den pågældende institution.
 KAPITEL 3
 ANDRE ALMINDELIGE BESTEMMELSER OM ANVENDELSEN AF DENNE PROTOKOL
 Artikel SSCI.8
 Andre procedurer aftalt mellem myndigheder og institutioner
 1.
 To eller flere stater eller deres kompetente myndigheder kan aftale andre procedurer end dem, der er fastsat i dette bilag, forudsat at sådanne procedurer ikke forringer de berørte personers rettigheder eller forpligtelser.
 2.
 Alle aftaler, der indgås med henblik herpå, meddeles Specialudvalget om Koordinering af de Sociale Sikringsordninger og opføres i tillæg SSCI-1.
 3.
 Bestemmelser i gennemførelsesaftaler, der er indgået mellem to eller flere stater med samme formål som, eller som svarer til dem, der er omhandlet i stk. 2, og som er i kraft dagen før denne aftales ikrafttræden, finder fortsat anvendelse med henblik på forbindelserne mellem disse stater, forudsat at de også er indeholdt i denne protokols tillæg SSCI-1.
 Artikel SSCI.9
 Forbud mod dobbeltydelser
 Uanset hvad der måtte være fastsat i andre bestemmelser i denne protokol, gælder det, at når de ydelser, der kan kræves udbetalt efter lovgivningen i to eller flere stater, samtidigt nedsættes, inddrages midlertidigt eller bortfalder, divideres de ydelsesbeløb, som ikke udbetales ved en streng anvendelse af de i de berørte staters lovgivning fastsatte bestemmelser om nedsættelse, midlertidig inddragelse eller bortfald af ydelser, med det antal ydelser, som skal nedsættes, inddrages midlertidigt eller bortfalde.
 Artikel SSCI.10
 Elementer til brug ved fastsættelse af bopæl
 1.
 Hvis der er uenighed mellem institutioner i to eller flere stater om fastsættelse af bopælen for en person, der er omfattet af denne protokol, fastsætter de pågældende institutioner ved fælles aftale, hvor den pågældende persons interessecenter er, på grundlag af en samlet vurdering af alle tilgængelige oplysninger om relevante forhold, der i givet fald bl.a. kan omfatte:
 a)
 varigheden og kontinuiteten af personens tilstedeværelse på de berørte staters område
 b)
 den pågældende persons situation, herunder:
 i)
 arten af og de specifikke forhold i forbindelse med den virksomhed, der udøves, navnlig det sted, hvor denne virksomhed sædvanligvis udøves, virksomhedens faste karakter og en arbejdskontrakts varighed
 ii)
 den pågældende persons familiemæssige situation og familiemæssige bånd
 iii)
 udøvelsen af ulønnet virksomhed
 iv)
 når det drejer sig om studerende, deres indtægtskilde
 v)
 den pågældende persons boligsituation, især hvor fast den er
 vi)
 den stat, hvor den pågældende person anses for at have skattemæssig bopæl.
 2.
 Hvis de berørte institutioner ikke kan nå til enighed under hensyntagen til de forskellige kriterier baseret på relevante kendsgerninger i stk. 1, betragtes den pågældende persons hensigt, som den fremgår af sådanne kendsgerninger og omstændigheder,


text:
bl.a. årsagerne til, at den pågældende er flyttet, som afgørende ved fastsættelsen af vedkommendes faktiske bopælssted.
 3.
 En studerende, der rejser til en anden stat for at gennemføre et fuldtidsstudium, anses ikke for at have sit interessecenter i studielandet under hele sit studie i det pågældende land, uden at dette berører muligheden for at tilbagevise denne formodning.
 4.
 Stk. 3 finder tilsvarende anvendelse på den studerendes familiemedlemmer.
 Artikel SSCI.11
 Sammenlægning af perioder
 1.
 Ved anvendelsen af artikel SSC.7 henvender den kompetente institution sig til institutionerne i de stater, hvis lovgivning den pågældende person også var undergivet, for at få fastlagt alle de perioder, der er tilbagelagt efter deres lovgivning.
 2.
 De respektive forsikrings- eller beskæftigelsesperioder, eller perioder med selvstændig virksomhed eller bopælsperioder, hvor den pågældende har været underlagt en stats lovgivning, lægges til de perioder, hvor den pågældende har været underlagt enhver anden stats lovgivning, for så vidt det er nødvendigt ved anvendelsen af artikel SSC.7, og forudsat at disse perioder ikke er helt eller delvis sammenfaldende.
 3.
 Når en forsikrings- eller bopælsperiode, hvor den pågældende har været underlagt en stats lovgivning om en tvungen forsikring, falder sammen med en forsikringsperiode, hvor den pågældende har været underlagt en anden stats lovgivning om en frivillig forsikring eller en frivillig fortsat forsikring, medregnes alene den periode, som er tilbagelagt efter den tvungne forsikring.
 4.
 Når en forsikrings- eller bopælsperiode, der ikke er en ligestillet periode, hvor den pågældende har været underlagt en stats lovgivning, er sammenfaldende med en tilsvarende periode, hvor den pågældende har været underlagt en anden stats lovgivning, medregnes alene den periode, som ikke er en ligestillet periode.
 5.
 En efter lovgivningen i to eller flere stater ligestillet periode skal alene medregnes af institutionen i den stat, i henhold til hvis lovgivning forsikringstageren senest har været tvungent forsikret forud for den nævnte periode. Hvis den pågældende person ikke var tvungent forsikret efter lovgivningen i en stat forud for den nævnte periode, medregnes denne af institutionen i den stat, i hvilken den pågældende første gang efter den nævnte periode blev tvungent forsikret.
 6.
 Hvis det tidsrum, hvor den pågældende i visse forsikrings- eller bopælsperioder har været underlagt en stats lovgivning, ikke kan fastslås med bestemthed, antages det, at disse perioder ikke falder sammen med forsikrings- eller bopælsperioder, hvor den pågældende har været underlagt en anden stats lovgivning, og de skal, hvis det er fordelagtigt, medregnes ved sammenlægning af perioder, for så vidt de med rimelighed kan komme i betragtning i dette øjemed.
 Artikel SSCI.12
 Regler for omregning af perioder
 1.
 Hvis perioder, hvor den pågældende har været underlagt en stats lovgivning, udtrykkes i andre tidsenheder end dem, der anvendes i en anden stats lovgivning, sker den for sammenlægningen nødvendige omregning i henhold til artikel SSC.7 efter følgende regler:
 a)
 den periode, der skal anvendes som grundlag for omregningen, meddeles af institutionen i den stat, hvis lovgivning den pågældende var underlagt i perioden
 b)
 hvis der er tale om ordninger, hvor perioderne udtrykkes i dage, sker omregningen fra dage til andre enheder


text:
og omvendt og mellem forskellige ordninger baseret på dage, efter følgende tabel:
 Ordning baseret på
 1 dag svarer til
 1 uge svarer til
 1 måned svarer til
 1 kvartal svarer til
 Højeste antal dage i et kalenderår
 5 dage
 9 timer
 5 dage
 22 dage
 66 dage
 264 dage
 6 dage
 8 timer
 6 dage
 26 dage
 78 dage
 312 dage
 7 dage
 6 timer
 7 dage
 30 dage
 90 dage
 360 dage
 c)
 hvis der er tale om ordninger, hvor perioderne udtrykkes i andre enheder end dage
 i)
 svarer tre måneder eller 13 uger til et kvartal og omvendt
 ii)
 svarer et år til fire kvartaler, 12 måneder eller 52 uger og omvendt
 iii)
 ved omregning af uger til måneder og omvendt omregnes uger og måneder til dage i overensstemmelse med omregningsreglerne for ordninger baseret på seks dage i tabellen i litra b)
 d)
 hvis der er tale om perioder udtrykt i brøkdele, omregnes disse tal til den nærmeste mindre, hele enhed efter reglerne i litra b) og c). Brøkdele af år omregnes til måneder, medmindre den pågældende ordning er baseret på kvartaler
 e)
 hvis resultatet af omregningen i henhold til dette stykke er en brøkdel af en enhed, anvendes den nærmeste højere, hele enhed som resultat af omregningen i henhold til dette stykke.
 2.
 Anvendelsen af stk. 1 kan ikke medføre, at der for samtlige de i et kalenderår tilbagelagte perioder medregnes et tidsrum, der i alt overstiger antallet af dage i den sidste kolonne i skemaet i stk. 1, litra b), 52 uger, 12 måneder eller fire kvartaler.
 Hvis de perioder, der skal omregnes, svarer til det maksimale antal årlige perioder i henhold til lovgivningen i den stat, hvor de er tilbagelagt, kan anvendelsen af stk. 1 ikke inden for et kalenderår medføre perioder, der er kortere end det mulige maksimale årlige antal perioder, der er fastsat i henhold til den pågældende lovgivning.
 3.
 Omregningen skal foretages enten på én gang for alle de perioder, der meddeles som det samlede antal, eller for hvert enkelt år, hvis perioderne meddeles fra år til år.
 4.
 Når en institution meddeler perioder udtrykt i dage, skal den samtidig oplyse, om den ordning, den administrerer, er baseret på fem dage, seks dage eller syv dage.
 AFSNIT II
 FASTLÆGGELSE AF, HVILKEN LOVGIVNING DER SKAL ANVENDES
 Artikel SSCI.13
 Nærmere oplysninger om denne protokols artikel SSC.11 og SSC.12
 1.
 Ved anvendelsen af artikel SSC.11, stk. 1, litra a), kan en "person, der udøver lønnet beskæftigelse i en stat for en arbejdsgiver, der normalt udøver sin virksomhed dér, og som af denne arbejdsgiver udsendes til en anden stat", være en person, som ansættes med henblik på at blive udsendt til en anden stat, forudsat at den pågældende person umiddelbart inden ansættelsesforholdets begyndelse allerede er omfattet af lovgivningen i den stat, hvor vedkommendes arbejdsgiver er etableret.
 2.
 Ved anvendelsen af denne protokols artikel SSC.11, stk. 1, litra a), henviser ordene "der normalt udøver sin virksomhed dér" til en arbejdsgiver, der normalt udøver omfattende virksomhed, der ikke


text:
blot er intern forvaltning, i den stat, hvor vedkommende er etableret, idet der tages hensyn til alle kriterier, der karakteriserer den virksomhed, der udøves af den pågældende virksomhed. De relevante kriterier skal tilpasses hver enkelt arbejdsgivers særlige karakteristika og det reelle indhold af den virksomhed, der udøves.
 3.
 Ved anvendelsen af denne protokols artikel SSC.11, stk. 1, litra b), forstås ved "en person, der normalt udøver selvstændig virksomhed" en person, der sædvanligvis udøver omfattende virksomhed på den stats område, hvor vedkommende er etableret. Vedkommende skal navnlig have udøvet sin virksomhed i nogen tid forud for den dato, hvor vedkommende ønsker at drage fordel af bestemmelserne i den nævnte artikel, og under enhver periode med midlertidig virksomhed i en anden stat skal vedkommende fortsat opfylde betingelserne for at udøve sin virksomhed i den stat, hvor vedkommende er etableret, for at virksomheden kan fortsættes, når vedkommende vender tilbage.
 4.
 Ved anvendelsen af denne protokols artikel SSC.11, stk. 1, litra b), er kriteriet for at fastslå, om den virksomhed, en selvstændig erhvervsdrivende skal udøve i en anden stat, er en "lignende" aktivitet i forhold til den normalt udøvede selvstændige virksomhed, aktivitetens reelle indhold og ikke det, at den af den anden stat måtte være betegnet som lønnet beskæftigelse eller selvstændig virksomhed.
 5.
 Ved anvendelsen af denne protokols artikel SSC.12, stk. 1 og 5, forstås ved en person, der "normalt har lønnet beskæftigelse" i henholdsvis "en eller flere medlemsstater samt i Det Forenede Kongerige" eller i "to eller flere medlemsstater", en person, der samtidig eller skiftevis udøver en eller flere særskilte former for virksomhed for den samme virksomhed eller arbejdsgiver eller for forskellige virksomheder eller arbejdsgivere.
 6.
 I forbindelse med denne protokols artikel SSC.12, stk. 1 og 5, er et flyve- eller kabinebesætningsmedlem, som normalt udøver passager- eller luftfragttjenester i to eller flere stater, omfattet af lovgivningen i den stat, hvor "hjemmebasen", jf. denne protokols artikel SSC.1, er beliggende.
 7.
 Der ses bort fra marginale aktiviteter ved fastlæggelsen af, hvilken lovgivning der finder anvendelse i henhold til denne protokols artikel SSC.12. Artikel SSCI.15 finder anvendelse på alle tilfælde i henhold til denne artikel.
 8.
 Med henblik på anvendelsen af denne protokols artikel SSC.12, stk. 2 og 6, forstås ved en person, der "normalt udøver selvstændig virksomhed" i henholdsvis "en eller flere medlemsstater samt i Det Forenede Kongerige" eller i "to eller flere medlemsstater", navnlig en person, der samtidig eller skiftevis udøver en eller flere særskilte former for selvstændig virksomhed, uanset denne selvstændige virksomheds art, i sådanne stater.
 9.
 For at kunne sondre mellem den virksomhed, der udøves i henhold til denne artikels stk. 5 og 8, og de tilfælde, der er beskrevet i denne protokols artikel SSC.11, stk. 1, er varigheden af den virksomhed, der udøves i en eller flere andre stater, afgørende (om den har varig karakter, ad hoc-karakter eller midlertidig karakter). Der skal i den sammenhæng foretages en samlet vurdering af alle relevante forhold, herunder navnlig, når det drejer sig om en arbejdstager, arbejdsstedet, således som det er fastsat i arbejdskontrakten.
 10.


text:
Ved anvendelsen af denne protokols artikel SSC.12, stk. 1, 2, 5 og 6, udøves "en væsentlig del af beskæftigelsen/virksomheden" i en stat, når en kvantitativt væsentlig del af alle arbejdstagerens eller den selvstændige erhvervsdrivendes aktiviteter udøves i den pågældende stat, uden at det nødvendigvis drejer sig om hovedparten af disse aktiviteter.
 11.
 For at afgøre, om en væsentlig del af aktiviteten udøves i en stat, tages følgende vejledende kriterier i betragtning:
 a)
 ved lønnet beskæftigelse: arbejdstid eller løn, og
 b)
 ved selvstændig virksomhed: omsætning, arbejdstid, antallet af leverede tjenesteydelser eller indtægt.
 I forbindelse med en samlet vurdering gælder det, at når mindre end 25 % med hensyn til ovennævnte kriterier er opfyldt, indikerer dette, at en væsentlig del af aktiviteten ikke udøves i den pågældende stat.
 12.
 Ved anvendelsen af denne protokols artikel SSC.12, stk. 2, litra b), fastlægges en selvstændig erhvervsdrivendes "interessecenter", ved at samtlige aspekter af vedkommendes erhvervsmæssige virksomhed tages i betragtning, herunder navnlig det sted, hvor den pågældendes faste og permanente forretningssted er beliggende, virksomhedens sædvanlige karakter eller varighed, antallet af leverede tjenesteydelser og den pågældendes hensigter, således som de fremgår af omstændighederne.
 13.
 Når det skal afgøres, hvilken lovgivning der finder anvendelse i henhold til stk. 10, 11 og 12, tager de berørte institutioner den forventede situation i de næstfølgende 12 kalendermåneder i betragtning.
 14.
 Hvis en person har lønnet beskæftigelse i to eller flere stater for en arbejdsgiver, der er etableret uden for staternes område, og hvis vedkommende er bosat i en stat uden at udøve væsentlig aktivitet der, er vedkommende omfattet af lovgivningen i bopælsstaten.
 Artikel SSCI.14
 Procedurer ved anvendelse af denne protokols artikel SSC.10, stk. 3, litra b), artikel SSC.10, stk. 4, og artikel SSC.11 (om meddelelse af oplysninger til de berørte institutioner)
 1.
 Hvis en person udøver sin aktivitet i en anden stat end den kompetente stat, underretter arbejdsgiveren eller den berørte person, hvis det drejer sig om en person, der ikke har lønnet beskæftigelse, den kompetente institution i den stat, hvis lovgivning finder anvendelse, om muligt på forhånd, jf. dog artikel SSCI.15 i dette bilag. Denne institution udsteder den i artikel SSCI.16, stk. 2, i dette bilag omhandlede attest til den berørte person og stiller straks oplysninger om, hvilken lovgivning der finder anvendelse på den berørte person i henhold til denne protokols artikel SSC.10, stk. 3, litra b), eller artikel SSC.11 til rådighed for den institution, der er udpeget af den kompetente myndighed i den stat, hvor aktiviteten udøves.
 2.
 En arbejdsgiver som omhandlet i denne protokols artikel SSC.10, stk. 4, der har en arbejdstager om bord på et skib, der fører en anden stats flag, skal underrette den kompetente institution i den stat, hvis lovgivning finder anvendelse, herom, om muligt på forhånd. Denne institution stiller straks oplysninger om, hvilken lovgivning der finder anvendelse på den berørte person i henhold til denne protokols artikel SSC.10, stk. 4, til rådighed for den institution, der er udpeget af den kompetente myndighed i den stat, hvis flag føres af det skib, på hvilket arbejdstageren


text:
skal udøve aktiviteten.
 Artikel SSCI.15
 Procedure for anvendelse af denne protokols artikel SSC.12
 1.
 En person, der udøver virksomhed i to eller flere stater, eller hvor artikel SSC.12, stk. 5 eller 6, finder anvendelse, underretter den institution, der er udpeget af den kompetente myndighed i bopælsstaten, herom.
 2.
 Den udpegede institution på bopælsstedet fastlægger straks, hvilken lovgivning der finder anvendelse på den pågældende person, under hensyntagen til denne protokols artikel SSC.12 og dette bilags artikel SSCI.13. Denne første fastlæggelse er midlertidig. Institutionen underretter de udpegede institutioner i de enkelte stater, hvor aktiviteten udøves, om den midlertidige fastlæggelse.
 3.
 Den midlertidige fastlæggelse af, hvilken lovgivning der skal anvendes, jf. stk. 2, bliver endelig senest to måneder efter, at de institutioner, som er udpeget af de kompetente myndigheder i de pågældende stater, er blevet underrettet herom i overensstemmelse med stk. 2, medmindre det allerede er endeligt fastlagt i henhold til stk. 4, hvilken lovgivning der skal anvendes, eller mindst en af de pågældende institutioner inden udgangen af tomånedersperioden meddeler den institution, der er udpeget af den kompetente myndighed i bopælsstaten, at den endnu ikke kan godkende fastlæggelsen eller er uenig heri.
 4.
 Såfremt der på grund af usikkerhed om, hvilken lovgivning der skal anvendes, må optages kontakter mellem institutionerne eller myndighederne i en eller flere stater og Det Forenede Kongerige efter anmodning fra en eller flere af de institutioner, der er udpeget af de kompetente myndigheder i den/de berørte stat(er), eller fra de kompetente myndigheder selv, fastlægges det ved fælles aftale, hvilken lovgivning der skal gælde for den pågældende, under hensyntagen til denne protokols artikel SSC.12 og de relevante bestemmelser i dette bilags artikel SSCI.13.
 Er der uenighed mellem de berørte institutioner eller kompetente myndigheder, søger de pågældende organer at nå til enighed i overensstemmelse med ovennævnte betingelser, og artikel SSCI.6 finder anvendelse.
 5.
 Den kompetente institution i den stat, hvis lovgivning er fastlagt til at skulle anvendes midlertidigt eller endeligt, underretter straks den pågældende person herom.
 6.
 Hvis den pågældende person undlader at afgive de oplysninger, der er omhandlet i stk. 1, finder denne artikel anvendelse på initiativ af den institution, der er udpeget af den kompetente myndighed i bopælsstaten, så snart denne institution har fået underretning om den pågældendes situation, eventuelt via en anden berørt institution.
 Artikel SSCI.16
 Underretning af berørte personer og arbejdsgivere
 1.
 Den kompetente institution i den stat, hvis lovgivning skal anvendes i henhold til afsnit II i denne protokol, underretter den berørte person og, hvis det er relevant, dennes arbejdsgiver(e) om de forpligtelser, der er indeholdt i den pågældende lovgivning. Institutionen yder dem den fornødne bistand til at overholde de formaliteter, der foreskrives af den pågældende lovgivning.
 2.
 Efter anmodning fra den berørte person eller arbejdsgiveren attesterer den kompetente institution i den stat, hvis lovgivning skal anvendes i medfør af en bestemmelse i afsnit II, at sådan lovgivning finder anvendelse med angivelse af evt. slutdato og betingelser.
 Artikel SSCI.17
 Samarbejde mellem institutioner
 1.
 De relevante institutioner sender den kompetente institution i den stat, hvis lovgivning finder


text:
anvendelse på en person i henhold til denne protokols afsnit II, de nødvendige oplysninger til fastsættelse af den dato, fra hvilken denne lovgivning finder anvendelse, og de bidrag, som den pågældende og dennes arbejdsgiver(e) har pligt til at indbetale i henhold til denne lovgivning.
 2.
 Den kompetente institution i den stat, hvis lovgivning finder anvendelse på en person i henhold til denne protokols afsnit II, stiller oplysninger om, fra hvilken dato denne lovgivning finder anvendelse, til rådighed for den institution, der er udpeget af den kompetente myndighed i den stat, hvis lovgivning den pågældende sidst har været omfattet af.
 Artikel SSCI.18
 Samarbejde i tilfælde af tvivl om udstedte dokumenters gyldighed, hvad angår den gældende lovgivning
 1.
 Hvis der rejses tvivl om gyldigheden af et dokument, som viser en persons situation i forbindelse med den gældende lovgivning, eller om rigtigheden af de faktiske omstændigheder, som dokumentet bygger på, anmoder institutionen i den stat, der modtager dokumentet, den udstedende institution om de fornødne uddybende forklaringer og eventuelt om, at dokumentet trækkes tilbage eller berigtiges. Den anmodende institution begrunder sin anmodning og fremlægger den relevante dokumentation, der gav anledning til anmodningen.
 2.
 Ved modtagelsen af en sådan anmodning genovervejer den udstedende institution grundene til udstedelsen af dokumentet og trækker det om nødvendigt tilbage eller berigtiger det senest 30 arbejdsdage efter modtagelsen af anmodningen, hvis der opdages en fejl. Tilbagetrækningen eller berigtigelsen har tilbagevirkende kraft. Er der imidlertid risiko for, at konsekvenserne vil være uforholdsmæssige, og navnlig for, at en person mister sin status som forsikringstager i hele eller dele af den relevante periode i den/de berørte stat(er), skal staterne overveje at anvende en mere forholdsmæssig ordning. Hvis den tilgængelige dokumentation giver den udstedende institution belæg for at konstatere, at ansøgeren, som indgav dokumentet, har begået svig, trækker den straks og med tilbagevirkende kraft dokumentet tilbage eller berigtiger det.
 AFSNIT III
 SÆRLIGE BESTEMMELSER FOR DE FORSKELLIGE KATEGORIER AF YDELSER
 KAPITEL 1
 YDELSER VED SYGDOM OG MODERESKAB OG DERMED LIGESTILLEDE YDELSER VED FADERSKAB
 Artikel SSCI.19
 Almindelige gennemførelsesbestemmelser
 1.
 De kompetente myndigheder eller institutioner sikrer, at alle nødvendige oplysninger om procedurer og betingelser for udredning af naturalydelser gøres tilgængelige for forsikringstagerne, når sådanne ydelser modtages i en anden stat end den stat, hvor den kompetente institution er beliggende.
 2.
 Uanset denne protokols artikel SSC.6, litra a), kan en stat kun blive ansvarlig for udgifterne til ydelser i overensstemmelse med denne protokols artikel SSC.20, hvis forsikringstageren enten har ansøgt om pension i henhold til denne stats lovgivning eller i overensstemmelse med denne protokols artikel SSC.21 til SSC.27, og hvis forsikringstageren modtager pension i henhold til denne stats lovgivning.
 Artikel SSCI.20
 Bestemmelser om, hvilken ordning der skal finde anvendelse i tilfælde, hvor der er mere end én ordning i bopæls- eller opholdsstaten
 Såfremt lovgivningen i bopæls- eller opholdsstaten omfatter mere end én forsikringsordning for sygdom, moderskab eller faderskab for mere end én kategori af forsikrede, er det lovgivningen vedrørende den almindelige ordning for arbejdstagere, der skal anvendes i forbindelse med denne protokols artikel SSC.15, SSC.17, stk. 1, SSC.18,


text:
SSC.20, SSC.22 og SSC.24.
 Artikel SSCI.21
 Bopæl i en anden stat end den kompetente stat
 Procedure og rettighedernes rækkevidde
 1.
 Ved anvendelsen af denne protokols artikel SSC.15 er forsikringstageren eller dennes familiemedlemmer forpligtet til straks at lade sig registrere hos bopælsstedets institution. Vedkommendes ret til naturalydelser i bopælsstaten attesteres ved et dokument udstedt af den kompetente institution på anmodning af forsikringstageren eller på anmodning af bopælsstedets institution.
 2.
 Det dokument, der er omhandlet i stk. 1, forbliver gyldigt, indtil den kompetente institution underretter bopælsstedets institution om, at det er annulleret.
 Bopælsstedets institution underretter den kompetente institution om enhver registrering i henhold til stk. 1 og om enhver ændring eller annullering af denne registrering.
 3.
 Denne artikel finder tilsvarende anvendelse på de personer, der er omhandlet i denne protokols artikel SSC.20, SSC.22, SSC.23 og SSC.24.
 Refusion
 4.
 Hvis en person og/eller dennes familiemedlemmer:
 a)
 har fået udstedt det i stk. 1 omhandlede dokument
 b)
 har registreret dette dokument hos bopælsstedets institution i overensstemmelse med stk. 1, og
 c)
 der er betalt en sygesikringsafgift af eller på vegne af personen eller dennes familiemedlemmer til bopælsstaten som led i en ansøgning om tilladelse til indrejse, ophold, arbejde eller bopæl i den pågældende stat,
 kan denne person eller dennes familiemedlemmer anmode bopælsstatens institution om refusion (alt efter omstændighederne helt eller delvist) af den betalte sygesikringsafgift.
 5.
 Hvis en anmodning indgives i overensstemmelse med stk. 1, fastslår bopælsstatens institution denne anmodning inden for tre kalendermåneder regnet fra den dag, hvor anmodningen blev modtaget, og den foretager en eventuel refusion i overensstemmelse med denne artikel.
 6.
 Hvis gyldighedsperioden for det i stk. 1 omhandlede dokument er kortere end det tidsrum, for hvilket sundhedsafgiften er betalt, kan refusionsbeløbet ikke overstige den andel af sygesikringsafgiften, der svarer til den periode, for hvilken dokumentet var udstedt.
 7.
 Hvis sygesikringsafgiften er betalt af en anden person på vegne af en person, der er omfattet af denne artikel, kan der ydes refusion til denne anden person.
 Artikel SSCI.22
 Ophold i en anden stat end den kompetente stat
 Procedure og rettighedernes rækkevidde
 1.
 Ved anvendelse af denne protokols artikel SSC.17 forelægger forsikringstageren behandleren i opholdsstaten et rettighedsdokument udstedt af den kompetente institution, hvoraf det fremgår, at vedkommende er berettiget til naturalydelser. Hvis forsikringstageren ikke er i besiddelse af et sådant dokument, retter opholdsstedets institution efter anmodning, eller hvis det i øvrigt er nødvendigt, henvendelse til den kompetente institution for at fremskaffe et.
 2.
 Dokumentet attesterer, at den forsikrede person er berettiget til naturalydelser på de betingelser, der er fastsat i denne protokols artikel SSC.17, på samme vilkår, som gælder for de personer, der er forsikret i henhold til opholdsstatens lovgivning, og at vedkommende opfylder kravene i tillæg SSCI-2.
 3.
 De naturalydelser, der er omhandlet i denne protokols artikel SSC.17, stk. 1, henviser til de naturalydelser, der tilkendes i opholdsstaten i henhold til dennes lovgivning, og som bliver nødvendige af lægelige grunde for at forhindre, at forsikringstageren inden det planlagte opholds ophør bliver tvunget til at vende tilbage til den kompetente stat for


text:
dér at modtage den nødvendige behandling.
 Procedure og bestemmelser vedrørende overtagelse og refusion af naturalydelser
 4.
 Hvis forsikringstageren reelt helt eller delvist har afholdt udgifterne til naturalydelser, der er udredt i henhold til denne protokols artikel SSC.17, og hvis den lovgivning, der anvendes af opholdsstedets institution, giver en forsikringstager mulighed for refusion af disse udgifter, kan vedkommende sende en refusionsansøgning til opholdsstedets institution. I dette tilfælde refunderer denne institution direkte forsikringstageren det beløb, der svarer til udgifterne til ydelserne inden for de rammer og refusionssatsbestemmelser, der er fastlagt i den lovgivning, som institutionen anvender.
 5.
 Hvis der ikke er anmodet om udgiftsrefusion direkte fra opholdsstedets institution, får den pågældende refunderet de afholdte udgifter af den kompetente institution i overensstemmelse med de refusionssatser, der administreres af opholdsstedets institution, eller de beløb, som opholdsstedets institution ville have fået refunderet, hvis artikel SSCI.47, til protokollen havde fundet anvendelse i det pågældende tilfælde.
 Opholdsstedets institution skal efter anmodning give den kompetente institution alle nødvendige oplysninger om disse satser eller beløb.
 6.
 Uanset stk. 5 kan den kompetente institution refundere de udgifter, der er afholdt inden for de rammer og refusionssatsbestemmelser, der er fastlagt i den lovgivning, som institutionen anvender, forudsat at forsikringstageren har givet sit samtykke til, at denne bestemmelse anvendes.
 7.
 Hvis opholdsstatens lovgivning ikke indeholder bestemmelser om refusion i henhold til stk. 4 og 5 i det pågældende tilfælde, kan den kompetente institution refundere udgifterne inden for de rammer og refusionssatsbestemmelser, der er fastlagt i den lovgivning, som institutionen anvender, uden forsikringstagerens samtykke.
 8.
 Refusionen til forsikringstageren må under alle omstændigheder ikke overstige de udgifter, som vedkommende har afholdt.
 9.
 Hvor det drejer sig om betydelige udgifter, kan den kompetente institution yde forsikringstageren et passende forskud, så snart vedkommende har indgivet refusionsansøgningen til den nævnte institution.
 Familiemedlemmer
 10.
 Stk. 1-9 finder tilsvarende anvendelse på en forsikringstagers familiemedlemmer.
 Godtgørelse til studerende
 11.
 Hvis en person:
 a)
 har et gyldigt rettighedsdokument som omhandlet i tillæg SSCI-2, som er udstedt af den kompetente institution
 b)
 er optaget på en videregående uddannelsesinstitution i en anden stat ("studielandet") end den kompetente stat for som primær aktivitet at følge et studieprogram på fuld tid på en videregående uddannelsesinstitution med henblik på at opnå et bevis for en højere uddannelse, der er anerkendt af den pågældende stat, herunder eksamensbevis, certifikat eller doktorgrad, der også kan omfatte forberedelseskurser til disse uddannelser i overensstemmelse med national ret eller obligatoriske praktikforløb
 c)
 ikke udøver eller ikke har udøvet lønnet beskæftigelse eller selvstændig virksomhed i studielandet i den periode, som sygesikringsafgiften vedrører, og
 d)
 der er betalt en sygesikringsafgift af eller på vegne af personen til studielandet som led i en ansøgning om tilladelse til indrejse, ophold eller bopæl for at følge et studieprogram på fuld tid i den pågældende stat,
 kan denne person anmode studielandets institution om refusion (alt efter omstændighederne helt eller delvist) af den betalte sygesikringsafgift.
 12.
 Hvis en anmodning indgives i overensstemmelse med stk. 11, behandler og afregner studielandets institution denne anmodning inden for en rimelig frist, dog højst


text:
seks kalendermåneder regnet fra den dag, hvor anmodningen blev modtaget, og den foretager en eventuel refusion i overensstemmelse med denne artikel.
 13.
 Hvis gyldighedsperioden for det i stk. 11, litra a), omhandlede rettighedsdokument er kortere end det tidsrum, for hvilket sygesikringsafgiften er betalt, refunderes sygesikringsafgiften svarende til det beløb, som skal betales for den periode, i hvilken det pågældende dokument er gyldigt.
 14.
 Hvis sygesikringsafgiften er betalt af en anden person på vegne af en person, der er omfattet af denne artikel, kan der ydes refusion til denne anden person.
 15.
 Bestemmelserne i stk. 11-14 finder tilsvarende anvendelse på den pågældende persons familiemedlemmer.
 16.
 Denne artikel træder i kraft 12 måneder efter datoen for denne aftales ikrafttræden.
 17.
 En person, der opfyldte betingelserne i stk. 11 i perioden mellem denne aftales ikrafttræden og den dato, der er angivet i stk. 16, kan, når denne artikel er trådt i kraft, anmode om refusion i henhold til stk. 11 for den pågældende periode.
 18.
 Uanset artikel SSC.5, stk. 1, kan studielandet i overensstemmelse med sin nationale ret opkræve gebyrer for naturalydelser, der ikke opfylder kriterierne i artikel SSC.17, stk. 1, litra a), som ydes til en person, for hvem der er foretaget refusion under denne persons ophold for den periode, som refusionen vedrører.
 Artikel SSCI.23
 Planlagte behandlinger
 Tilladelsesproceduren
 1.
 Ved anvendelsen af denne protokols artikel SSC.18, stk. 1, skal forsikringstageren forelægge opholdsstedets institution et dokument udstedt af den kompetente institution. Ved anvendelse af denne artikel er den kompetente institution den institution, som afholder udgifterne ved den planlagte behandling. I de tilfælde, der er omhandlet i denne protokols artikel SSC.18, stk. 4, og artikel SSC.25, stk. 5, hvor de naturalydelser, der tilkendes i bopælsstaten, refunderes på grundlag af faste beløb, er den kompetente institution bopælsstedets institution.
 2.
 Hvis en forsikringstager ikke har bopæl i den kompetente stat, anmoder vedkommende om tilladelse fra bopælsstedets institution, som fremsender den til den kompetente institution med det samme.
 I så fald attesterer bopælsstedets institution i en erklæring, om betingelserne i denne protokols artikel SSC.18, stk. 2, andet punktum, er opfyldt i bopælsstaten.
 Den kompetente institution kan kun nægte at give den ønskede tilladelse, hvis betingelserne i denne protokols artikel SSC.18, stk. 2, andet punktum, ikke er opfyldt i forsikringstagerens bopælsstat ifølge en vurdering foretaget af bopælsstedets institution, eller hvis den samme behandling kan gives i den kompetente stat inden for en frist, der er lægeligt forsvarlig under hensyn til den pågældendes aktuelle helbredstilstand og udsigterne for sygdommens udvikling.
 Den kompetente institution underretter bopælsstedets institution om sin beslutning.
 Hvis der ikke er svaret inden for de frister, der er fastsat i den nationale lovgivning, anses tilladelsen for at være givet af den kompetente institution.
 3.
 Hvis en forsikringstager, der ikke har bopæl i den kompetente part, har brug for akut, livsvigtig behandling, og tilladelsen ikke kan nægtes i henhold til denne protokols artikel SSC.18, stk. 2, andet punktum, gives tilladelsen af bopælsstedets institution på vegne af den kompetente institution, der straks underrettes af bopælsstedets institution.
 Den kompetente institution


text:
skal godtage de konstateringer og behandlingsmuligheder, som er opstillet af læger, der er godkendt af den institution på bopælsstedet, der giver tilladelsen, vedrørende nødvendigheden af en akut, livsvigtig behandling.
 4.
 Den kompetente institution bevarer retten til når som helst under proceduren for bevilling af tilladelse at lade forsikringstageren undersøge af en af den selv udpeget læge i opholds- eller bopælsstaten.
 5.
 Opholdsstedets institution underretter, uden dermed at foregribe en afgørelse om tilladelse, den kompetente institution, hvis det viser sig, at det lægeligt set er hensigtsmæssigt at supplere den behandling, der er omfattet af den eksisterende tilladelse.
 Overtagelse af udgifter til naturalydelser, som afholdes af forsikringstageren
 6.
 Med forbehold af stk. 7 finder artikel SSCI.22, stk. 4 og 5, tilsvarende anvendelse
 7.
 Hvis forsikringstageren faktisk helt eller delvist har afholdt udgifterne til den tilladte lægebehandling selv, og de udgifter, som den kompetente institution har pligt til at refundere opholdsstedets institution eller forsikringstageren i overensstemmelse med stk. 6 (de faktiske udgifter), er lavere end de udgifter, som den skulle påtage sig for samme behandling i den kompetente stat (de fiktive udgifter), refunderer den kompetente institution på anmodning udgifterne til den behandling, som forsikringstageren har afholdt, indtil det beløb, med hvilket de fiktive udgifter overstiger de faktiske udgifter. Refusionsbeløbet må dog ikke overstige de udgifter, som forsikringstageren faktisk har afholdt, og kan tage hensyn til det beløb, som forsikringstageren skulle have betalt, hvis behandlingen var ydet i den kompetente stat.
 Overtagelse af rejse- og opholdsudgifter i forbindelse med planlagt behandling
 8.
 Når den kompetente institutions nationale lovgivning giver mulighed for refusion af de rejse- og opholdsudgifter, der ikke kan adskilles fra behandlingen af forsikringstageren, overtager denne institution sådanne udgifter for den pågældende og om nødvendigt for en person, der skal ledsage den pågældende, når der er givet tilladelse til behandling i en anden stat.
 Familiemedlemmer
 9.
 Stk. 1-8 finder tilsvarende anvendelse på en forsikringstagers familiemedlemmer.
 Artikel SSCI.24
 Kontantydelser i forbindelse med uarbejdsdygtighed ved ophold eller bopæl i en anden stat end den kompetente stat
 Procedure for forsikringstageren
 1.
 Hvis der i den kompetente stats lovgivning er krav om, at forsikringstageren forelægger en erklæring for at modtage kontantydelser i forbindelse med uarbejdsdygtighed, jf. denne protokols artikel SSC.19, stk. 1, anmoder forsikringstageren den læge i bopælsstaten, der har udredt vedkommendes helbredstilstand, om at attestere, at vedkommende er uarbejdsdygtig, og angive den forventede varighed.
 2.
 Forsikringstageren fremsender erklæringen til den kompetente institution inden for den frist, der er fastsat i lovgivningen i den kompetente stat.
 3.
 Hvor de behandlende læger i bopælsstaten ikke udsteder erklæringer om uarbejdsdygtighed, og hvor der er krav om sådanne erklæringer i den kompetente stats lovgivning, retter den pågældende direkte henvendelse til bopælsstedets institution. Denne institution foranlediger straks, at den pågældende person undersøges af en læge til vurdering af vedkommendes uarbejdsdygtighed, og at den i stk. 1 omhandlede erklæring bliver udstedt. Erklæringen sendes straks til den kompetente institution.
 4.
 Fremsendelse af det dokument, der er omhandlet i stk. 1, 2 og 3, fritager ikke forsikringstageren for at overholde forpligtelserne i henhold til


text:
den gældende lovgivning, navnlig med hensyn til den pågældendes arbejdsgiver. Hvis det er relevant, kan arbejdsgiveren eller den kompetente institution opfordre arbejdstageren til at deltage i aktiviteter, der skal fremme mulighederne for og bistå vedkommende med hensyn til at vende tilbage til beskæftigelse.
 Procedure for bopælsstatens institution
 5.
 På anmodning fra den kompetente institution iværksætter bopælsstedets institution den nødvendige administrative eller lægelige kontrol af den berørte person i henhold til den lovgivning, der anvendes af sidstnævnte institution. Den kontrollerende læges erklæring, navnlig vedrørende uarbejdsdygtighedens forventede varighed, sendes straks af bopælsstedets institution til den kompetente institution.
 Procedure for den kompetente institution
 6.
 Den kompetente institution bevarer retten til at lade forsikringstageren undersøge af en af den udpeget læge.
 7.
 Med forbehold af denne protokols artikel SSC.19, stk. 1, andet punktum, udbetaler den kompetente institution kontantydelserne direkte til den pågældende og underretter om nødvendigt bopælsstedets institution herom.
 8.
 Ved anvendelse af denne protokols artikel SSC.19, stk. 1, har oplysningerne i en forsikringstagers uarbejdsdygtighedserklæring, der er udfærdiget i en stat på grundlag af den kontrollerende læges eller institutions konstatering, samme juridiske værdi som en erklæring, der er udfærdiget i den kompetente stat.
 9.
 Hvis den kompetente institution nægter at udbetale kontantydelser, underretter den forsikringstageren om denne afgørelse og orienterer samtidig bopælsstedets institution.
 Procedure i tilfælde af ophold i en anden stat end den kompetente stat
 10.
 Stk. 1-9 finder tilsvarende anvendelse, når forsikringstageren opholder sig i en anden stat end den kompetente stat.
 Artikel SSCI.25
 Bidrag, der påhviler pensionister
 Hvis en person modtager pension fra mere end én stat, må de bidrag, der opkræves af den samlede pension, under ingen omstændigheder være højere end det beløb, der ville blive opkrævet hos en person, der modtager det samme pensionsbeløb fra den kompetente stat.
 Artikel SSCI.26
 Særlige gennemførelsesforanstaltninger
 1.
 Når en person eller en gruppe personer efter anmodning fritages fra lovpligtig sygeforsikring, og sådanne personer derfor ikke er omfattet af en sygeforsikringsordning, som denne protokol finder anvendelse på, bliver en stats institution ikke, blot på grund af denne fritagelse, ansvarlig for at afholde omkostningerne ved de naturalydelser eller kontantydelser, som sådanne personer eller et medlem af deres familie modtager i henhold til denne protokols artikel SSC.15-SSC.30.
 2.
 Når de personer, der er omhandlet i stk. 1, og deres familiemedlemmer har bopæl i en stat, hvor retten til at modtage naturalydelser ikke er betinget af forsikring eller beskæftigelse som arbejdstager eller selvstændig erhvervsdrivende, skal de betale fuldt ud for de naturalydelser, som de modtager i bopælsstaten.
 KAPITEL 2
 YDELSER I ANLEDNING AF ARBEJDSULYKKER OG ERHVERVSSYGDOM
 Artikel SSCI.27
 Ret til naturalydelser og kontantydelser ved bopæl eller ophold i en anden stat end den kompetente stat
 1.
 Ved anvendelsen af denne protokols artikel SSC.31 finder procedurerne i artikel SSCI.21 til SSCI.24 i dette bilag tilsvarende anvendelse.
 2.
 Når institutionen i opholds- eller bopælsstaten udreder særlige naturalydelser i forbindelse med arbejdsulykker og erhvervssygdomme i henhold til national lovgivning, underretter den omgående den kompetente institution.
 Artikel SSCI.28
 Procedure i tilfælde af arbejdsulykke eller erhvervssygdom, der er indtruffet i en anden


text:
stat end den kompetente stat
 1.
 Hvis en arbejdsulykke indtræffer eller en erhvervssygdom første gang lægeligt konstateres i en anden stat end den kompetente stat, foretages anmeldelsen eller indberetningen af arbejdsulykken eller erhvervssygdommen, forudsat at der findes bestemmelser om anmeldelse eller indberetning i national lovgivning, efter den kompetente stats lovgivning, uden at dette berører andre lovbestemmelser, der måtte gælde i den stat, hvor arbejdsulykken er indtruffet eller erhvervssygdommen første gang er lægeligt konstateret, og som fortsat finder anvendelse i et sådant tilfælde. Anmeldelsen eller indberetningen sendes til den kompetente institution.
 2.
 Institutionen i den stat, på hvis territorium arbejdsulykken er indtruffet eller erhvervssygdommen første gang er lægeligt konstateret, tilsender den kompetente institution de lægeerklæringer, der er udfærdiget i den pågældende stat.
 3.
 Såfremt det, hvor det drejer sig om en ulykke indtruffet på vej til eller fra arbejde i en anden stat end den kompetente stat, er påkrævet at foretage en undersøgelse på den førstnævnte stats territorium for at afgøre en eventuel ret til de pågældende ydelser, kan den kompetente institution udpege en person til at forestå denne undersøgelse, og den skal i så fald underrette myndighederne i den pågældende stat herom. Institutionerne samarbejder med hinanden om at vurdere alle relevante oplysninger og gennemgå rapporterne og alle øvrige dokumenter vedrørende ulykken.
 4.
 Efter behandlingens afslutning sendes en udførlig rapport efter anmodning til den kompetente institution sammen med lægeerklæringer om de varige følger af ulykken eller sygdommen, navnlig om den skadede persons aktuelle tilstand samt om, hvorvidt læsionerne er helbredt eller konsolideret. De hermed forbundne honorarer betales, alt efter omstændighederne, af bopælsstedets institution eller af opholdsstedets institution efter den sats, der gælder for den pågældende institution, og til udgift for den kompetente institution.
 5.
 Efter anmodning fra bopæls- eller opholdsstedets institution underretter den kompetente institution i givet fald den relevante institution om afgørelsen af, hvornår læsionerne er helbredt eller konsolideret, samt – i givet fald – om afgørelsen vedrørende tilkendelse af pension.
 Artikel SSCI.29
 Tvivl om, hvorvidt ulykken eller sygdommen er arbejdsbetinget
 1.
 Hvis den kompetente institution i forbindelse med denne protokols artikel SSC.31, stk. 2, bestrider, at lovgivningen om arbejdsulykker og erhvervssygdomme skal finde anvendelse, underretter den straks bopæls- eller opholdsstedets institution, der har udredt naturalydelserne, og disse ydelser vil derefter blive betragtet som sygeforsikringsydelser.
 2.
 Når der er truffet endelig afgørelse om dette spørgsmål, underretter den kompetente institution straks bopæls- eller opholdsstedets institution, der har udredt naturalydelserne.
 Hvis der ikke konstateres en arbejdsulykke eller erhvervssygdom, skal der fortsat udredes naturalydelser som sygeforsikringsydelser, såfremt den pågældende er berettiget hertil.
 Hvis der konstateres en arbejdsulykke eller erhvervssygdom, betragtes de sygeforsikringsydelser i form af naturalydelser, som den pågældende har modtaget, fra den dato, hvor arbejdsulykken indtraf, eller hvor sygdommen første gang blev lægeligt konstateret, som ydelser ved arbejdsulykker eller erhvervssygdomme.
 3.
 Artikel SSCI.6, stk. 5, andet afsnit, finder tilsvarende anvendelse.
 Artikel SSCI.30
 Procedure ved risiko for pådragelse af erhvervssygdom i to eller flere stater
 1.
 I det tilfælde, der er omhandlet i denne protokols artikel SSC.33, sendes anmeldelsen eller indberetningen af erhvervssygdommen


text:
til den kompetente institution for erhvervssygdomme i den sidste stat, under hvis lovgivning den pågældende har udøvet en aktivitet, der kan forårsage den pågældende sygdom.
 Hvis den institution, som anmeldelsen eller indberetningen er blevet sendt til, konstaterer, at en person senest har været beskæftiget ved et arbejde, der kan forårsage den pågældende erhvervssygdom, under lovgivningen i en anden stat, sender den anmeldelsen eller indberetningen med alle bilag til den tilsvarende institution i denne stat.
 2.
 Hvis institutionen i den stat, under hvis lovgivning en person senest har været beskæftiget ved et arbejde, der kan forårsage den pågældende erhvervssygdom, konstaterer, at vedkommende eller dennes efterladte ikke opfylder betingelserne i denne stats lovgivning, bl.a. fordi vedkommende aldrig i den pågældende stat har været beskæftiget ved et arbejde, der forårsagede erhvervssygdommen, eller fordi staten ikke anerkender sygdommen som en erhvervssygdom, sender denne institution omgående anmeldelsen eller indberetningen med alle bilag, herunder resultaterne af de lægelige observationer og undersøgelser, som den førstnævnte institution har ladet foretage, til institutionen i den stat, under hvis lovgivning vedkommende tidligere har været beskæftiget ved et arbejde, der kan forårsage den pågældende erhvervssygdom.
 3.
 Hvis det er hensigtsmæssigt, gentager institutionerne den i stk. 2 anførte procedure ved at gå så langt tilbage som den tilsvarende institution i den stat, hvor vedkommende først har været beskæftiget ved et arbejde, der kan forårsage den pågældende erhvervssygdom.
 Artikel SSCI.31
 Udveksling af oplysninger mellem institutioner og ydelse af forskud i tilfælde af klage over afslag på en ansøgning om ydelser
 1.
 I tilfælde af klage over en afgørelse om afslag på en ansøgning om ydelser, som er truffet af institutionen i en stat, under hvis lovgivning en person har været beskæftiget ved et arbejde, der kan forårsage den pågældende erhvervssygdom, underretter denne institution den institution, hvortil anmeldelsen eller indberetningen er sendt efter proceduren i artikel SSCI.30, stk. 2, og underretter den senere, når den endelige afgørelse er truffet.
 2.
 Såfremt der er erhvervet ret til ydelser efter den lovgivning, der anvendes af den institution, hvortil anmeldelsen eller indberetningen er sendt, udbetaler denne institution forskud med et beløb, der i givet fald fastsættes efter høring af den institution, hvis afgørelse er påklaget, og på en sådan måde, at overbetaling undgås. Den sidstnævnte institution refunderer det ydede forskudsbeløb, hvis den som følge af klageinstansens afgørelse er forpligtet til at udrede de omhandlede ydelser. Dette beløb indeholdes derefter i de ydelser, der tilkommer den pågældende, i overensstemmelse med proceduren i artikel SSCI.56 og SSCI.57.
 3.
 Artikel SSCI.6, stk. 5, andet afsnit, finder tilsvarende anvendelse.
 Artikel SSCI.32
 Forværring af en erhvervssygdom
 I de tilfælde, der er omhandlet i denne protokols artikel SSC.34, meddeler ansøgeren den institution i en stat, over for hvilken vedkommende gør krav på ydelser, oplysninger vedrørende tidligere tilkendte ydelser i anledning af den pågældende erhvervssygdom. Denne institution kan rette henvendelse til enhver anden institution, der tidligere har været kompetent, for at fremskaffe de oplysninger, som den anser for nødvendige.
 Artikel SSCI.33
 Vurdering af graden af uarbejdsdygtighed i tilfælde af en tidligere eller senere indtruffet


text:
arbejdsulykke eller erhvervssygdom
 Når den tidligere eller senere uarbejdsdygtighed er forårsaget af en ulykke, der indtraf, mens den pågældende var omfattet af lovgivningen i en stat, der ikke foretager nogen sondring efter uarbejdsdygtighedens årsag, skal den kompetente institution eller det organ, der er udpeget af den kompetente myndighed i den pågældende stat:
 a)
 efter anmodning fra den kompetente institution i en anden stat tilvejebringe oplysninger om graden af den tidligere eller senere uarbejdsdygtighed og, så vidt muligt, oplysninger, der gør det muligt at afgøre, om uarbejdsdygtigheden er en følge af en arbejdsulykke efter den lovgivning, som institutionen i den anden stat anvender
 b)
 med henblik på fastlæggelse af retten til ydelser og fastsættelse af disses størrelse tage hensyn til den grad af uarbejdsdygtighed, som disse tidligere eller senere tilfælde har medført, i overensstemmelse med den lovgivning, der finder anvendelse.
 Artikel SSCI.34
 Indgivelse og behandling af ansøgninger om pensioner eller tillæg
 For at opnå pension eller tillæg efter lovgivningen i en stat skal den pågældende eller dennes efterladte, der har bopæl på en anden stats territorium, i givet fald indgive en ansøgning enten til den kompetente institution eller til bopælsstedets institution, der sender den til den kompetente institution.
 Ansøgningen skal indeholde de oplysninger, der kræves i henhold til den lovgivning, som den kompetente institution anvender.
 KAPITEL 3
 YDELSER VED DØDSFALD
 Artikel SSCI.35
 Ansøgning om ydelser ved dødsfald
 Ved anvendelse af denne protokols artikel SSC.37 og SSC.38 indgives ansøgningen om ydelser ved dødsfald enten til den kompetente institution eller til ansøgerens bopælssteds institution, der sender den til den kompetente institution.
 Ansøgningen skal indeholde de oplysninger, der kræves i henhold til den lovgivning, som den kompetente institution anvender.
 KAPITEL 4
 YDELSER VED INVALIDITET OG ALDERS- OG EFTERLADTEPENSIONER
 Artikel SSCI.36
 Supplerende bestemmelser om beregning af ydelser
 1.
 Med henblik på beregningen af ydelsens teoretiske og faktiske beløb efter bestemmelserne i denne protokols artikel SSC.47, stk. 1, litra b), finder reglerne i bilagets artikel SSCI.11, stk. 3, 4, 5 og 6, anvendelse.
 2.
 Når forsikringsperioder tilbagelagt efter en frivillig eller frivillig fortsat ordning ikke er medregnet i henhold til dette bilags artikel SSCI.11, stk. 3, beregner institutionen i staten, alt efter under hvis lovgivning disse perioder er tilbagelagt, det beløb, der svarer til disse perioder, i henhold til den lovgivning, der finder anvendelse. Det faktiske beløb for ydelsen beregnet i henhold til denne protokols artikel SSC.47, stk. 1, litra b), forhøjes med det beløb, der svarer til forsikringsperioderne i henhold til en frivillig eller frivillig fortsat ordning.
 3.
 Institutionen i hver stat beregner i henhold til den lovgivning, som den anvender, det beløb, der svarer til forsikringsperioder tilbagelagt efter en frivillig eller frivillig fortsat ordning, som i henhold til denne protokols artikel SSC.48, stk. 3, litra c), ikke er undergivet en anden stats regler om bortfald, nedsættelse eller midlertidig inddragelse af ydelser.
 Hvis den lovgivning, som den kompetente institution anvender, ikke giver mulighed for at fastsætte dette beløb direkte på grund af, at der i den pågældende lovgivning tildeles forskellige værdier for forsikringsperioder, kan der